**Doarme amurgul**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doarme amurgul.. sfios cântă luna

din harfa-i umbrită de cerul senin,

Eu stau la fereastră.. iar Tu îmi dai mâna

şi-mi spui cu iubire: "Curând am să vin!"

Doarme amurgul.. iar luna-nfloreste

în mii de luceferi din zări argintii..

Şi Glasul aud: "Spre ceruri priveşte

Căci Cel care vine, curând va veni.."

Tresare amurgul.. şi tremură luna

şi stelele toate se-ascund c-un fior...

Păşeşti pe-nălţimi.. şi tace furtuna

din inimi.. şi pacea ne umple de dor!

"Mai e doar puţin!", se-aude iar Glasul

ce străjuie-n noapte: "curând voi veni !

Tu stai şi veghează copile.. căci Pasul

se-aude mai clar.. mai clar zi de zi!"

05.03.2019